הבוקר (ד'), במסגרת הצגת תכנית הפעולה של ישראל כנגד מתקפת הרקטות, חשף ראש הממשלה בנימין נתניהו את הפתגמים המאיימים שנועדו להכות בג'יהאד האיסלאמי. הפתגמים הוצגו בפני חברי הממשלה ואנשי תקשורת על שלט מרשים ועוצמתי, באותיות שחורות והחלטיות על רקע לבן.

"כשאנשי הג'יהאד ישמעו את הפתגמים הללו, הם יחשבו פעמיים לפני שיתקפו שוב", אמר נתניהו, "אנו מתכוונים להתחיל בהטחת פתגמים מתונים יחסית, כמו 'תאכלו את הדייסה שבישלתם', אך לא נהסס להתקדם לפתגמים קשים ומשפילים כגון 'אל יתהולל חוגר כמפתח' אשר יפגעו בבטן הרכה של הארגון".

אלה הפתגמים שהוצגו ואשר מתוכננים להיאמר לעבר עזה בימים הקרובים:

"חלק מהפתגמים כבר נאמרו אתמול והבוקר לעבר עזה, והתוצאות משביעות רצון", אמר נתניהו בתום תצוגת הפתגמים המרשימה, "נודע לי הבוקר שבכיר בארגון הג'יהאד שמע את אמיר אוחנה אומר 'מי שילך בדרכו ילך בדרכו', ושפשף את עינו השמאלית במחווה שעשויה להתפרש כדאגה. בקצב הזה נכריע את המערכה בתוך שמונה-תשעה פתגמים לכל היותר".